ΓΡΑΠΤΗ ΕΡΩΤΗΣΗ E-2075/99

υποβολή: Agnes Schierhuber (PPE-DE) προς την Επιτροπή

(12 Νοεμβρίου 1999)

Θέμα: Ελευθέρωση αγοράς στο πλαίσιο των διαπραγματεύσεων του ΠΟΕ

Στο πλαίσιο του Γύρου Χιλιετίας του ΠΟΕ προβλέπεται να λάβουν χώρα διαπραγματεύσεις για περαιτέρω ελευθέρωση του αγροτικού τομέα. Οι περαιτέρω ελευθερώσεις έχουν νόημα μόνο όταν συμβάλλουν στην ευημερία των αγροτών και καταναλωτών.

1. Υπάρχει ήδη μια επίσημη αξιολόγηση του ΠΟΕ και/ή της Επιτροπής όσον αφορά τις συνέπειες της γεωργικής συμφωνίας, η οποία προέκυψε από το Γύρο της Ουρουγουάης της ΓΣΔΕ, στις γεωργικές τιμές και τα γεωργικά εισοδήματα στην Ε.Ε., στις Η.Π.Α. και στονπόλοιπο κόσμο (οι εκτιμήσεις να συμπεριλαμβάνουν και το 1999).

2. Πώς εκτιμά η Επιτροπή τις συνέπειες του Γύρου της Ουρουγουάης της ΓΣΔΕ; Μπορούσε η αξιολόγηση της Επιτροπής να μην περιοριστεί μόνο στα εξαιρετικά έτη 1995 και 1996, αλλά να αφορά το συνολικό χρονικό διάστημα μεταξύ 1995 και 1999; Παρακαλείται επίσης η Επιτροπή να μην χαρακτηρίζει μόνο την ποιοτική εξέλιξη του παγκόσμιου εμπορίου, αλλά να εκτιμήσει κυρίως τις ποσότητες και εξελίξεις των τιμών των αγορών.

3. χει αποφέρει η ελευθέρωση πραγματικά πλεονεκτήματα για τους καταναλωτές;

4. χουν μειωθεί οι τιμές τροφίμων, και αν ναι, σε ποιο βαθμό;

5. Βελτιώθηκαν η ασφάλεια και η ποιότητα των τροφίμων με το άνοιγμα της αγοράς και τη Συμφωνία για την εφαρμογήγειονομικών και φυτοϋγειονομικών μέτρων (Συμφωνία ΥΦΠ);

6. Πώς μπορεί σ’ αυτό το πλαίσιο να εκτιμηθεί η απόφαση της ειδικής επιτροπής του ΠΟΕ σχετικά με την απαγόρευση εισαγωγής βοείου κρέατος που παράγεται με αυξητικές ορμόνες;

7. Πώς συνδέεται η επέκταση του παγκόσμιου εμπορίου με την γενική εξέλιξη των εισοδημάτων στην Ε.Ε. και σε άλλα κράτη-μέλη του ΠΟΕ, και πως καταμερίζεται η αύξηση των εισοδημάτων εντός του συνόλου του πληθυσμού;

Συμπληρωματική απάντηση του κ. Fischler εξ ονόματος της Επιτροπής

(14 Φεβρουαρίου 2000)

1. Οι επιπτώσεις της γεωργικής συμφωνίας αποτέλεσαν το αντικείμενο εικονικής αξιολόγησης που πραγματοποιήθηκε από το τμήμα οικονομικής έρευνας και ανάλυσης (ERAD) του Παγκόσμιου Οργανισμού Εμπορίου (ΠΟΕ), με τη χρησιμοποίηση τουποδείγματος προγράμματος συνολικής ανάλυσης εμπορίου (GTAP) που είναι εφαρμοσμένο ηλεκτρονικόπόδειγμα για την γενική ισορροπία της παγκόσμιας οικονομίας. Η εξέλιξη της ευημερίας εκφράστηκε με όρους πραγματικού εισοδήματος και σε δισεκατομμύρια δολάρια ΗΠΑ, με την τιμή που εφαρμόστηκε το 1992. Προβλέπονται θετικά αποτελέσματα για οικονομική ευημερία από τη συμφωνία για την Κοινότητα, τις Ηνωμένες Πολιτείες, την Ιαπωνία και την Ανατολική Ασία. Μια άλλη ανάλυση για την επίπτωση της απελευθέρωσης του εμπορίου για εμπορεύματα καιπηρεσίεςποβλήθηκε από τη Παγκόσμια Τράπεζα το 1995. Και σε αυτή την περίπτωση ταψηλότερα κέρδη προβλέπονται για την Ιαπωνία και την Κοινότητα.

2. Ακριβής αξιολόγηση των επιπτώσεων του Γύρου της Ουρουγουάης στα πλαίσια της γενικής συμφωνίας δασμών και εμπορίου (GATT) στις τιμές και τις ποσότητες είναι δύσκολο να πραγματοποιηθεί, λόγω των πολλών εξωτερικών παραγόντων που πρέπει να ληφθούνπόψη. Η σοβαρή αναστάτωση της διεθνούς αγοράς (π.χ. η κρίση στην Ασία και τη Ρωσία) καθιστά δύσκολη την απομόνωση και τονπολογισμό των ειδικών καθαρών αποτελεσμάτων της συμφωνίας του Γύρου της Ουρουγουάης. Ωστόσο, ήταν η πρώτη φορά που περιελήφθη σε συμφωνία το σύνολο του γεωργικού τομέα. Είναι γεγονός, ότι ο Γύρος της Ουρουγουάης θεωρήθηκε από μερικούς ως γύρος για την ένταξη της γεωργίας στην GATT και θεωρήθηκε ως η πλέον αποτελεσματική προσπάθεια διαπραγματεύσεων που είχε ως τώρα αναληφθεί. Η ορθή εφαρμογή της συμφωνίας έως τώρα, δείχνει ότι η εφαρμογή σαφών και διαφανών κανόνων στο γεωργικό εμπόριο συνέβαλε στη μείωση της τριβής μεταξύ των εμπορικών εταίρων, η οποία κατά τη δεκαετία του 1980 είχε πιέσει τις διεθνείς αγορές.

3. Καταρχήν, τα οφέλη από την απελευθέρωση για τους καταναλωτές με την άσκηση της ανταγωνιστικότητας της αγοράς και έτσι με τη δυνατότητα ευρύτερης επιλογής μεταξύ των προϊόντων με καλύτερες τιμές. Για την Κοινότητα, το εμπόριο γεωργικών προϊόντων δεν έχει πλήρως ελευθερωθεί, ωστόσο, έχουν γίνει σημαντικές προσπάθειες στο πλαίσιο των μεταρρυθμίσεων της κοινής γεωργικής πολιτικής για την απαλλαγή από τις περισσότερο στρεβλωτικές εμπορικές πολιτικές (π.χ. από την στήριξη των τιμών στις άμεσες πληρωμές). Οι καταναλωτές επωφελούνται, ήδη, δεδομένου ότι δεν είναι πλέονποχρεωμένοι να πληρώνουν, όταν αγοράζουν γεωργικά προϊόντα, το κόστος της κοινοτικής παρέμβασης που περιλαμβάνεται στην τιμή. Ωστόσο, η αναλογία των γεωργικών πρώτωνλών μειώνεται στη διάρκεια του χρόνου για τα περισσότερα τελικά προϊόντα που αγοράζονται από τους καταναλωτές.

4. Όσον αφορά τις διεθνείς τιμές, λόγω των πολλών μεταβλητών πουπεισέρχονται (βλ. σημείο 2) είναι δύσκολο να απομονωθεί η επίδραση της απελευθέρωσης του εμπορίου στις τάσεις των τιμών και στη διακύμανση των τιμών. Για την Κοινότητα, η μείωση της στήριξης των τιμών οδήγησε σε χαμηλότερες τιμές για τα γεωργικά προϊόντα, οι οποίες εν μέρει ερμηνεύονται με χαμηλότερες τιμές των τροφίμων (δεδομένου ότι οι γεωργικές πρώτες ύλες αποτελούν μόνο μικρό τμήμα του τελικού είδους διατροφής).

5. Υπάρχουν πληροφορίες όσον αφορά τη βελτίωση ή την επιδείνωση της ασφάλειας και της ποιότητας των τροφίμων μετά το άνοιγμα των αγορών και τη συμφωνία σχετικά με την εφαρμογήγειονομικών και φυτοϋγειονομικών μέτρων (συμφωνία SPS). Μακροπρόθεσμα, η εφαρμογή της συμφωνίας SPS θα πρέπει να συνεπάγεται γενική βελτίωση της ασφάλειας των τροφίμων χάρη στη συνεργασία και την τεχνική στήριξη των αναπτυσσόμενων χωρών (άρθρο 9).

6. Η γνώμη της Κοινότητας σύμφωνα με την οποία έχει το δικαίωμα να καθορίζει αυστηρότερους κανόνες προστασίας σε σχέση, παραδείγματος χάρη, με τους διεθνείς κανόνες του Codex Alimentarius έγινε δεκτή από το δευτεροβάθμιο δικαιοδοτικό όργανο του ΠΟΕ. Αναγνώρισε, επίσης, ότι ένα μέλος του ΠΟΕ μπορεί να λάβει μέτρα που θα βασίζονται στην άποψη της επιστημονικής μειοψηφίας. Όλα τα μέτρα πρέπει να βασίζονται στην επιστημονική αξιολόγηση κινδύνου.

7. Από την οικονομική άποψη, η απελευθέρωση του εμπορίου αυξάνει τα εισοδήματα των παραγωγών και των καταναλωτών καθώς και την ευημερία. Οι παραγωγοί επωφελούνται ευρύτερων αγορών και δυνατότητας ειδικευμένης παραγωγής και οι καταναλωτές επωφελούνται χαμηλότερων τιμών λόγω του αυξημένου ανταγωνισμού. Στην περίπτωση ταυτόχρονης και αμοιβαίας απελευθέρωσης του εμπορίου σε διεθνές επίπεδο και ανταγωνιστικές αγορές, η κατανομή των οφελών αυτών πρέπει να είναι ανάλογη με τον βαθμό απελευθέρωσης που πραγματοποιείται από κάθε χώρα και σε κάθε τομέα. Η κατανομή της αύξησης των εισοδημάτων και της ευημερίας, που μπορεί να επιτευχθεί μέσα στη χώρα λόγω της απελευθέρωσης του εμπορίου, εξαρτάται επίσης από το φορολογικό σύστημα που εφαρμόζει η χώρα.